Allonsanfàn

Allonsanfàn estas itala filmo de 1974 verkita kaj reĝisorita de Paolo kaj Vittorio Taviani, kun protagonista Marcello Mastroianni. La muzikon komponis Ennio Morricone, en sia unua kunlaboraĵo kun la fratoj Taviani.

La rakonto havas historian fonon en la epoko de la Unuiĝo de Italio, kaj la titolo, krom estis la nomo de unu de la roluloj, estas ankaŭ italigita misformaĵo de Allons enfants, vortoj de la starto de la Marseljezo.

La filmo prezentiĝis en la Festivalo de Cannes 1975.

Intrigo

Italio, 1816, dum la jaroj postnapoleonaj. Aristokrata lombardo, nome Fulvio Imbriani, membro de sekte revolucia grupo, nome Sublimi Maestri Perfetti, estas arestita de la polico. Liberigita, li estis tamen konsiderita perfidulo fare de siaj kamaradoj. La morto de la grupestro, nome Filippo, ŝajne konfirmas tion. Sed vere tiu pendumis sin. Ekde tiam, amara kaj seniluziiĝinta, Fulvio apartiĝis kaj profitis la trankvilecon de sia familio. La grupanoj, kiuj ne konas lian ŝanĝon (kion li ne kuraĝis montri al ili), engaĝigas lin kontraŭvole en novaj bataloj. Li finfine denoncas ilin, kaj ili estos masakritaj fare de koleraj kamparanoj. Nur la juna Allonsanfan, vundita, survivis: poste, li kredigis al Fulvio ke la kamparanoj aliĝis al la revoluciuloj kaj ke la insurekcio venkis. Fulvio, denove iluziiĝinta per la idealoj kiujn li neniam estis komplete abandoninta, survestas sian ruĝan ĉemizon de la revolucia grupo kaj estas mortigita de la soldatoj. 

Geaktoraro kaj roluloj
eta|maldekstre|220ra|Stanko Molnar : Allonsanfan.
eta|maldekstre|220ra|Mimsy Farmer : Francesca.
 Marcello Mastroianni : Fulvio Imbriani
 Lea Massari : Charlotte
 Mimsy Farmer : Francesca
 Laura Betti : Esther, la fratino de Fulvio
 Bruno Cirino : Tito
 Claudio Cassinelli : Lionello
 Benjamin Lev : Vanni ’Peste’
 Renato De Carmine : Costantino
 Stanko Molnar : Allonsanfan
 Ermanno Taviani : Massimiliano

 Eksteraj ligiloj 
 en imdb

Kategorio:Italaj historiaj filmoj
Kategorio:Italaj dramaj filmoj
Kategorio:Politikaj filmoj
Kategorio:Filmoj aperintaj en 1974
Kategorio:Unuiĝo de Italio